SUID-AFRIKAANSE RADIOLIGA NUUS VIR SONDAG 27 MEI 2018 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 Sentraal Afrika Tyd onderskeidelik uit op HF 
sowel as op verskeie BHF- en UHF-herhalers. Hierdie uitsendings word ook via 
Echolink herlei deur ZSGJPL. `n Potgooi is ook beskikbaar op die Liga se web 
tuiste. 


'n Oudio opname sowel as `n teks weergawe kan van die Liga se webblad, 
www.sarl.org.za, afgelaai word en jy kan ook daar inteken om nuwe bulletins 
per e-pos te ontvang. 


Ons begin vanoggend die bulletin met nuus van 'n stil sleutel. 


Dit is met leedwese dat daar aangekondig word dat die sleutel van P G Pretorius, 
ZSGPPE op 14 Mei 2018 stil geword het nadat hy by die Knysna-hospitaal 
opgeneem is. 

Ons betuig ons opregte meegevoel aan Louis, ZS?2EN en Louise Jordaan, familie 
en vriende. 


POUSE 

In die nuus vandag; 

SUID-AFRIKA KRY 100 KHz OP 60 METER 
DIE JUNIE RADIO ZS 

en 


XENIA GENIET 'N TWEEDE, MEER SUKSESVOLLE JAAR AS GASHEER 
VAN “DAYTON?” 


Bly ingeskakel vir meer inligting oor hierdie en ander interessante nuusitems. 
SUID-AFRIKA KRY 100 KHz OP 60 METER 


Op Vrydag 25 Mei het OKOSA die Nasionale Radio Frekwensieplan 2018 gepub- 
liseer waarin amateur radio 100 kHz op 'n gedeelde basis in die 60 meter-band 
toegeken is en die kanaal 5 290 kHz vir die 5 MHz-voortplantings navorsingspro- 
jek. Die Nasionale Radio Frekwensieplan 2018 is `n byna 300-bladsy-dokument 
wat die hele radio frekwensiespektrum dek. Die plan is in Staatskoerant 41650, 
wat vanaf volgende week vanaf die Staatsdrukker se webwerf onder algemene ken- 
nisgewing 266 beskikbaar sal wees. Die SARL sal al die amateur-toekennings 
sorgvuldig oorweeg en verseker dat 'n band plan in plek is. 


Die spektrum van 5 350 tot 5 450 kHz is nou beskikbaar vir alle gelisensieerde 
radio amateurs op 'n gedeelde nie-steuring basis. Die Raad werk aan die 60 
m-band plan deur gebruik te maak van Aanbeveling LA17 (C4 REC (02 van 


die 2017 Streek 1 Algemene Konferensie as basis. Die Raad sal die band plan 
SO gou as moontlik publiseer en dan kan werking op 60 meter begin. 


Daarbenewens is die kanaal 5 290 kHz toegeken vir WSPR-bakens wat in die 
SARL-voortplantings navorsingsprojek ontplooi is en lede kan voortgaan om 
hierdie frekwensie te gebruik. Weens lisensiërings kwessies het die SARL lae 
sleutel op die 5 290 kHz baken projek gehou. “Ons kan nou vol stoom gaan,” 
het Hans van die Groenendaal, ZSGAKV, SARL Regulatoriese Bestuurder gesê. 
“Daar is nie meer beperkings nie en geen aansoek vir die gebruik van die 60- 
meterband is nodig nie.” 


SARL president, Nico van Rensburg ZS6OL, het opgemerk dat die SARL al 
lank aan die 100 kHz-60 meter-toekenning gewerk het, en hy het gesê. “Dit is 
duidelik dat ons aanhoudende interaksie met OKOSA dividende betaal het. Dit 
is egter nie die einde van die pad nie, want in die nuwe band plan is krag op 5 
MHZ beperk tot die WRC-15 ooreenkoms van 15 watt e.i.r.p 


Gaan voort om 5 290 vir WSPR te gebruik en wag die aankondiging van die 
60 m-band plan voordat jy op die nuwe toekenning begin werk. Bly op hoogte 
van opdaterings, luister na SARL Nuus en meer inligting as die SARL die plan 
uitpak. 


OPDATERING VAN DIE BHF/UHF REKORDTABEL 


Paul Smit, ZS6NK het deur die BHF/UHF Rekordtabel gewerk, opdaterings is 
gemaak en die dokument is beskikbaar vir aflaai vanaf die Liga-webblad. Daar 
is `n afdeling met die titel “Onvolledige Data” en jy word gevra om Paul te 
help om die ontbrekende inligting in te vul. Jy kan Paul by zssixnk@gmail.com 
kontak. 


DIE JUNIE RADIO ZS 


Die Redakteur van Radio ZS wil die Junie 2018-uitgawe in die komende week 
publiseer, maar sy voorraad artikels het opgedroog! Baie dankie aan die Zulu- 
land ARK, Patrick, ZS3PS, Pieter, V51PJ en Richard, ZSGRKE vir die artikels 
wat hulle gestuur het en aan Karl, ZS1KG vir die fotos wat hy gestuur het. 


Het jy 'n artikel of artikels wat in Radio ZS gepubliseer kan word? Hulle kan 
Engels of Afrikaans wees. Ek weet Redakteurs van Klub Tydskrifte sukkel ook 
vir materiaal, maar Mnr Redakteur, dalk het jy iets om te deel. 


Stuur asseblief jou bydrae in MS Word of OpenOffice met fotos en grafika af- 
sonderlik na radiozs@sarl.org.za. Hou asseblief fotos tot 1 MB. 


XENIA GENIET 'N TWEEDE, MEER SUKSESVOLLE JAAR AS GASHEER 
VAN “DAYTON?” 


Hamvention@ 2018 het vir 'n tweede jaar teruggekeer na die Greene County Sk- 
ougronde en Eksposentrum in Xenia, Ohio, wat hoë punte vir bywoning verdien, 
die debuut van baie nuwe Amateur Radio-send/ontvangers en lekker kos. 


“Behalwe die reënbui Vrydag en Saterdag, het die geleentheid baie glad verloop,” 
het @ST-redakteur Steve Ford, WB8IMY, gesê. “Baie deelnemers, goeie kos en 
'n ruim uitleg wat dit maklik gemaak het om rond te beweeg. Dit is 'n baie 
beter plek as Hara,” het hy bygevoeg. Ander wat kommentaar gelewer het 
op die Hamvention Facebook-bladsy het ooreengekom, hoewel sommige kla dat 
die snuffelmark gebied te klein was, nog steeds modderig en nie so goed byge- 
woon soos in die vorige jare, toe die vlooimark Dayton Hamvention was!. Baie 
het die Dayton Amateurradiovereniging (DARA) geprys om dit `n uitstekende 
vertoning te maak terwyl hulle steeds die nodige verbeteringe aanpak. 


Jy luister aan nuus uitsending van die Suid-Afrikaanse Radioliga 
HAMVENTION 2018 vervolg 


Jong deelnemers was vanjaar in groter getalle, insluitende spanne van studente 
wat belangstel om Amateur Radio met robotika te kombineer. Byvoorbeeld, die 
“First Robotics' kompetisie spanne was op hande om hul skeppings te demon- 
streer. Die Yasme Stigting se geborgde “Ham Radio 2.0 - Innovasie en Dis- 
covery” gebied was 'n groot treffer, het die Yasme Stigting se president, Ward 
Silver, NOAX gesê. “Vakke het gewissel van hoë-bandwydte satelliet ontwerpe 
tot Pieke op die Lug (SOTA), HamSCT se 2017 Sonsverduistering @OSO Gesel- 
ligheid (SE@P) navorsing en @SLs.” Silver het gesê die doel was om verskillende 
groepe te help om te ontmoet en te kommunikeer. Navorser Nathaniel Frissell, 
W?2NAF, wat die HamSCl-stalletjie beman het, het berig daar was `n geweldige 
reaksie” 


Koos Fick, ZR6KF, van Suid-Afrika en Florian Zwingl, OE3FTA, van Oostenryk 
het die TARU-streek 1-groep Youngsters on the Air (YOTA) verteenwoordig wat 
YOTA in TJARU-streek 2 (die Amerikas) bevorder. Die YOTA-somer kamp sal 
in Augustus in Suid-Afrika gehou word - wanneer dit winter in die Suidelike 
Halfrond is. 


(Dankie aan die ARRL-brief vir hierdie item) 
SOKKER WÊRELD BEKER RADIO MARATHON 


Baie spesiale roepseine van lande wat deelneem aan die Wêreldbeker- 
sokkertoernooi in Rusland, asook van ander FIFA-lidlande wat nie vir die 
eindronde kwalifiseer het nie, sal tussen 1 Junie en 15 Julie aktief wees. Die 
roepseine het 6f “FIFA' 6f “FWO' as agtervoegsel. Die lys van roepseine kan 
gevind word op die voorblad van die Liga-webblad. Volledige inligting sal 
gepubliseer word op http:/ /fwc18.hamlogs.net/. 


WESRAND SNUFFELMARK 


Die Wesrand Amateurradioklub bied om 12:00 op Saterdag 2 Junie 2018 hul 
volgende snuffelmark aan by hul Klubhuis in Krotonstraat, Weltevredenpark in 
Roodepoort. Almal is welkom. Bring jou surplus en ondersteun die verkoper 
op die dag. Vir meer inligting, kontak Phillip, ZS6GPVT by 083 267 3835. 


DIE OTL ARK ALGEMENE JAARVERGADERING 


Op 5 Mei 2018 het ZS6OTL sy algemene jaarvergadering gehou. Die volgende 
lede is vir 2018 as komiteelede verkies. Voorsitter: De Wet Strydom, ZRSDWS 
Sekretaris en Tesourier: Yvonne Jansen van Rensburg, ZS6BSH. Tegniese Span: 
Langes du Plessis, ZR6BDZ, Jacaues Swanepoel, ZSGOWDL en De Wet Stry- 
dom, ZRSDWS RAE en PR: Dawid Jansen van Rensburg, ZS6VS Veldstasie 
koërdineerder: Anton Keyter, ZS6LAM. Ons dank aan die komitee van 2017. 


Baie geluk aan Anton Keyter, ZS6LAM wat die Icom 1C-2300-radio gewen het. 
HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. 'Tans is daar drie klein, stabiele sonvlekkies sigbaar. Diegene wat hulle 
eie frekwensievoorspellings wil doen, kan 'n verwagte effektiewe sonvlektelling 
van een vir die week gebruik. Amateurs kan goeie openinge op die 15 tot 30 m 
bande verwag. Besoek gerus die webtuiste spaceweather.sansa.org.za, vir meer 
inligting. 


Nou die Dagboek van Gebeure vir die volgende paar weke: 2 Junie die Wesrand 
Snuffelmark 10 Junie die Hammies Naelloop en die Comrades Marathon 16 
Junie Jeugdag en die Oos Rand ARK Snuffelmark 17 Junie Vadersdag en 
Wêreld ORP Dag 21 tot 25 Junie die SARL Top Band @SO Geselligheid 


Om die bulletin mee af te sluit, `n opsomming van ons hoof berig: 


Op Vrydag 25 Mei het OKOSA die Nasionale Radio Frekwensieplan 2018 gepub- 
liseer waarin amateur radio 100 kHz op 'n gedeelde basis in die 60 meter-band 
toegeken is en die kanaal 5 290 kHz vir die 5 MHZz-voortplantings navorsingspro- 
jek. Die spektrum van 5 350 tot 5 450 kHr is nou beskikbaar vir alle gelisen- 
sieerde radio amateurs op 'n gedeelde nie-steuring basis. Die Raad werk aan 
die 60 m-band plan deur gebruik te maak van Aanbeveling LA17 CO4 REC (2 
van die 2017 Streek 1 Algemene Konferensie as basis. Die Raad sal die band 
plan so gou as moontlik publiseer en dan kan werking op 60 meter begin. Daar- 
benewens is die kanaal 5 290 kHz toegeken vir WSPR-bakens wat in die SARL- 
voortplantings navorsingsprojek ontplooi is en lede kan voortgaan om hierdie 
frekwensie te gebruik. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 Sentraal Afrika Tyd na “Amateur Radio 
Today”. Daar is herleiding op 7 082 kHz laer syband, 7205 en 17 660 kHz AM en 
verskeie herleidings op BHF en UHF frekwensies regoor Suid-Afrika. `n Potgooi 
deur Dick, ZS6RO, is ook beskikbaar. `n Heruitsending vind op Maandae om 
18:30 Sentraal Afrika Tyd op 3 230 kHz plaas. 


Ons ontvang graag jou seinrapporte, kommentaar en voorstelle, stuur `n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. Jy het geluister na `n nuusuitsending van die Suid-Afrikaanse Radi- 
oliga, saamgestel deur Dennis Green, ZS4BS, geredigeer deur Johan de Bruin, 
ZSGJHB, en gelees deUF ....u. uu ie se se see oes bee oes GR EE BA EE Ba Ge Ge Gee ee 


Die Afrikaanse Nuusspan groet nou en wens jou n mooi week toe. Totsiens. 


/EX 


